Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1043

5. Sportjátékok elemei Szakiskolai előkészítés 9. Célok: A rendszeres mozgás, testedzés, az egészséges életmód iránti igényt kialakítani. Az egészséges testi fejlődést biztosítani. Feladat: A sportjátékokhoz szükséges elemi tájékozódási képesség fejlesztése. Ügyesség, erő, állóképesség, kitartás, edzettség, bátorság, akarat fejlesztése. Sportjátékok alapvető játékelemek megismertetése. Gimnasztikai alapformájú gyakorlatok rögzítése. Térbeli irányok, viszonyfogalmak használata. Alapmozgások gyakorlása. Labda biztonságos követése. Növekvő elem és ütemszám ciklikus mozgássorok elsajátítása. Elvárt teljesítmény: Saját testéhez képest tudjon a térben tájékozódni. Egyre hosszabb időtartamban végezzen izomerősítő gyakorlatokat. Figyeljen a helyes testtartásra. Törekedjen mozgásának ütemét, dinamikáját szabályozni. Értékelés: Tanév végén érdemjeggyel, félévente szöveges tájékoztatás, évente P.A.C. mérőeszközös mérés. Az értékelésnél a önmagához mért fejlődésváltozásokat kell alapul venni.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes